**Ministru kabineta noteikumu projekta**

**“Grozījumi Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz papildināt informācijas sistēmā (covidpass.lv) iekļaujamo ziņu apjomu un personai pienākumu ir uzrādīt apliecinājumu par testa, kas ir veicams, iebraucot Latvijas Republikā, attiecīgajā gadījumā, nodošanu, ja to pieprasa Valsts policija, Valsts robežsardze vai pašvaldības policija. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Epidemioloģijas drošības likuma 6.panta trešās daļas 3.1punktam Veselības inspekcijas amatpersonām ir tiesības kontrolēt obligātās pašizolācijas (mājas karantīnas) un izolēšanas nosacījumu izpildi. Tomēr, ņemot vērā pašreiz paredzētos nosacījumus par izolācijas un mājas karantīnas ievērošanas nepieciešamību noteiktam personu lokam, un apzinoties Veselības inspekcijas kapacitāti, Covid-19 infekcijas izplatības pārvaldības likuma 6.pantā ir noteikts, ka Veselības inspekcijai, veicot to personu uzraudzību, kurām noteikta mājas karantīna vai izolācija saskaņā ar [Epidemioloģiskās drošības likumu](https://likumi.lv/ta/id/52951-epidemiologiskas-drosibas-likums), ir tiesības iesaistīt Valsts policiju un pašvaldības policiju.Lai pēc iespējas mazinātu administratīvo slogu Valsts policijai, tika izveidota personu uzraudzības informācijas sistēma. Saskaņā ar Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” V un XII nodaļā noteikto personu uzraudzības informācijas sistēmā tiek iekļautas ziņas par tām personām, kuras ieceļo Latvijas Republikā. Līdz ar to Valsts policija kontrolē tās personas, kurām ir pienākums ievērot pašizolācijas prasību saistībā ar ieceļošanu Latvijas Republikā no attiecīgās valsts. Savukārt Veselības inspekcija kontrolē izolācijas (mājas karantīnas) prasības ievērošanu, kas ir attiecināma uz personām, kurām ir konstatēta Covid-19 infekcijas slimība un kuras Slimības profilakses un kontroles centrs ir atzinis par kontaktpersonām.Tomēr, ņemot vērā Veselības inspekcijas kapacitāti, Valsts policija un pašvaldības policija arī tiek iesaistīta izolācijas un mājas karantīnas ievērošanas pienākuma izpildes kontrolē.Līdz ar to, ievērojot norādīto un Ministru kabineta 2021. gada 9. marta ārkārtas sēdē diskutēto, attiecīgi Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” ir nosakāms, ka gadījumos, ja personai ir jāievēro izolācija vai mājas karantīna un šīs personas kontrolei ir nepieciešams iesaistīt Valsts policiju vai pašvaldības policiju, Veselības inspekcija informācijas sistēmā iekļauj ziņas par personu, personas kontaktinformāciju un datumu, līdz kuram ir nodrošināma pienākuma ievērot izolāciju vai mājas karantīnu uzraudzība. Vienlaikus ir norādāms, ka projektā ir ietverta arī atruna, ka minētās ziņas Veselības inspekcija var neiekļaut informācijas sistēmā, ja uz ziņu iekļaušanas brīdi, tās nav zināmas, piemēram, nav zināms datums, līdz kuram ir nodrošināma pienākuma ievērot izolāciju uzraudzība personai, kurai ir konstatēta Covid-19 infekcijas slimība, un kurai slimības gaita noris ar simptomiem. Norādāms, ka saskaņā ar Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” 54.4. apakšpunktā minētā persona var pārtraukt izolāciju tikai ar ārstējošā ārsta atļauju. Līdz ar to minētajā gadījumā Veselības inspekcijas rīcībā var nebūt sākotnējās ziņas par šo nepieciešamo uzraudzības termiņu.Tāpat ir būtiski atzīmēt, ja Veselības inspekcija ir lēmusi iekļaut ziņas personu uzraudzības informācijas sistēmā, tad arī Veselības inspekcija saskaņā ar minēto noteikumu 78. punktu ir atbildīga par šo ziņu aktualitāti. Proti, Veselības inspekcijai ir iespēja precizēt datumu, līdz kuram ir nodrošināma pienākuma ievērot izolāciju vai mājas karantīnu uzraudzība, ja ir iestājusies attiecīgā nepieciešamība, piemēram, persona ievietota ārstniecības iestādē, persona pārtrauc izolāciju vai mājas karantīnu, lai dotos uz savu mītnes valsti, mājas karantīna tiek pārtraukt agrāk, ja, veicot Covid-19 laboratorisko diagnostiku, ir saņemts negatīvs testa rezultāts.Tāpat Veselības inspekcija personu uzraudzības sistēmā aktualizē ziņas par dzīvesvietas (uzturēšanās vietas) adreses, kurā persona būs sasniedzama, ja personai jāievēro izolācija vai mājas karantīna, maiņu.Informācijas sistēmā iekļautās ziņas glabā līdz brīdim, kamēr ir nodrošināma pienākuma ievērot izolāciju vai mājas karantīnu uzraudzība.Vienlaikus projektā ir ietverts tiesiskais regulējums, kura mērķis ir nodrošināt kontroles mehānismu attiecībā par Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” 56.4 punktā noteikto. Proti, nosakot, ka attiecīgās personas pienākums ir uzrādīt apliecinājumu (piemēram, maksājuma dokuments par testa veikšanu, veiktā testa rezultāts) par testa, kas ir veicams iebraucot Latvijas Republikā, nodošanu, ja to pieprasa Valsts policija, Valsts robežsardze vai pašvaldības policija.Tāpat, lai nodrošinātu pareizu, precīzu un kvalitatīvu informācijas apriti informācijas sistēmā, ir paredzams, ka arī Valsts robežsardze var labot attiecīgās ziņas (piemēram, persona atsakās veikt testu, līdz ar to ir būtiski informācijas sistēmā norādīt, ka personai pašizolācija ir jāpavada kādā no Latvijas Investīciju un attīstības aģentūras administrētā tūristu mītņu sarakstā minētajām tūristu mītnēm). |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personai, kurai ir ievērojams izolācijas vai mājas karantīnas pienākums, un Veselības inspekcija ir lēmusi, ka šīs personas kontrolei ir nepieciešams iesaistīt Valsts policiju vai pašvaldības policiju.Persona, uz kuru ir attiecināmi Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” 56.4 punkts. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
|

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

 |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
|  1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības inspekcija, Iekšlietu ministrijas Informācijas centrs, Valsts policija, Valsts robežsardze, pašvaldības policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt esošās institūcijas, nav paredzēts reorganizēt esošās institūcijas. |
| 3. | Cita informācija | Nav. |

Iekšlietu ministrs S.Ģirģens

Vīza: valsts sekretārs D.Trofimovs

22.03.2021 9:34

1022

D.Radzeviča

67219418, dace.radzevica@iem.gov.lv